CELEX: 22019D1401
Language: bg
Date: 2019-07-10 00:00:00
Title: Решение на Съвместния комитет на ЕИП № 188/2019 от 10 юли 2019 година за изменение на приложение IX (Финансови услуги) към Споразумението за ЕИП [2019/1401]

12.9.2019   
               
               
                  BG
               
               
                  Официален вестник на Европейския съюз
               
               
                  L 235/7
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 188/2019
         от 10 юли 2019 година
         за изменение на приложение IX (Финансови услуги) към Споразумението за ЕИП [2019/1401]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Делегиран регламент (ЕС) 2019/979 на Комисията от 14 март 2019 г. за допълнение на Регламент (ЕС) 2017/1129 на Европейския парламент и на Съвета по отношение на регулаторните технически стандарти относно основната финансова информация, съдържаща се в резюмето на проспекта, публикуването и класифицирането на проспектите, рекламните съобщения за ценни книжа, допълненията към проспектите, както и портала за уведомления и за отмяна на Делегиран регламент (ЕС) № 382/2014 на Комисията и Делегиран регламент (ЕС) 2016/301 на Комисията (1) следва да бъде включен в Споразумението за ЕИП.
                  
               
                     (2)
                  
                  
                     Делегиран регламент (ЕС) 2019/980 на Комисията от 14 март 2019 г. за допълнение на Регламент (ЕС) 2017/1129 на Европейския парламент и на Съвета по отношение на формàта, съдържанието, проверката и одобрението на проспекта, който трябва да се публикува при публичното предлагане на ценни книжа или при допускането им до търговия на регулиран пазар, и за отмяна на Регламент (ЕО) № 809/2004 на Комисията (2) следва да бъде включен в Споразумението за ЕИП.
                  
               
                     (3)
                  
                  
                     Делегиран регламент (ЕС) 2019/979 отменя делегирани регламенти (ЕС) № 382/2014 (3) и (EС) 2016/301 (4) на Комисията, които са включени в Споразумението за ЕИП и които съответно следва да бъде заличени от Споразумението за ЕИП, считано от 21 юли 2019 г.
                  
               
                     (4)
                  
                  
                     Делегиран регламент (ЕС) 2019/980 отменя Регламент (ЕО) № 809/2004 на Комисията (5), който е включен в Споразумението за ЕИП и който съответно следва да бъде заличен от Споразумението за ЕИП, считано от 21 юли 2019 г.
                  
               
                     (5)
                  
                  
                     Поради това приложение IX към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   След точка 29бг (Регламент (ЕС) 2017/1129/ЕС на Европейския парламент и на Съвета) от приложение IX към Споразумението за ЕИП се вмъкват следните точки:
               
                           „29бга.
                        
                        
                           
                              32019 R 0979: Делегиран регламент (ЕС) 2019/979 на Комисията от 14 март 2019 г. за допълнение на Регламент (ЕС) 2017/1129 на Европейския парламент и на Съвета по отношение на регулаторните технически стандарти относно основната финансова информация, съдържаща се в резюмето на проспекта, публикуването и класифицирането на проспектите, рекламните съобщения за ценни книжа, допълненията към проспектите, както и портала за уведомления и за отмяна на Делегиран регламент (ЕС) № 382/2014 на Комисията и Делегиран регламент (ЕС) 2016/301 на Комисията (ОВ L 166, 21.6.2019 г., стр. 1).
                        
                     
                           29бгб.
                        
                        
                           
                              32019 R 0980: Делегиран регламент (ЕС) 2019/980 на Комисията от 14 март 2019 г. за допълнение на Регламент (ЕС) 2017/1129 на Европейския парламент и на Съвета по отношение на формàта, съдържанието, проверката и одобрението на проспекта, който трябва да се публикува при публичното предлагане на ценни книжа или при допускането им до търговия на регулиран пазар, и за отмяна на Регламент (ЕО) № 809/2004 на Комисията (ОВ L 166, 21.6.2019 г., стр. 26).“
                        
                     
            
               2.   Текстът на точка 29ба (Регламент (ЕО) № 809/2004 на Комисията), точка 29бб (Делегиран регламент (ЕС) № 382/2014 на Комисията) и 29бв (Делегиран регламент (ЕС) 2016/301 на Комисията) от приложение IX към Споразумението за ЕИП се заличава, считано от 21 юли 2019 г.
            
         
         
            Член 2
            Текстовете на делегирани регламенти (ЕС) 2019/979 и (ЕС) 2019/980 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 11 юли 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 10 юли 2019 година.
            
               
                  За Съвместния комитет на ЕИП
               
               
                  Председател
               
               Gunnar PÁLSSON
            
         
         
            (1)  ОВ L 166, 21.6.2019 г., стр. 1.
         
            (2)  ОВ L 166, 21.6.2019 г., стр. 26.
         
            (3)  ОВ L 111, 15.4.2014 г., стр. 36.
         
            (4)  ОВ L 58, 4.3.2016 г., стр. 13.
         
            (5)  ОВ L 149, 30.4.2004 г., стр. 1.
         
            (*1)  Без отбелязани конституционни изисквания.